— Калі звычайнаму чалавеку зрабіць зялёныя вочы і, напрыклад, жоўтыя вусны, гэта можа выглядаць і непрыгожа, і недарэчна. Калі ж у мадэлі каляровыя валасы і цела пакрыта татуіроўкамі, можна спалучаць разнастайныя колеры і гэта будзе выглядаць гарманічна, — заўважае Ірына. — Але мы не раім рабіць татуіроўкі толькі для таго, каб трапіць да нас у агенцтва. Не факт, што чалавеку спадабаецца праца мадэлі, а са знешнасцю, якая яму, магчыма, і не падабаецца, ён застанецца і будзе вымушаны змірыцца.